VIIENDA KOOSSEISU

OTSUS

Haapsalu,		22. detsember 2006 nr 93

Vara võõrandamine otsustuskorras
(Karja tn 10, Haapsalu)

Võttes aluseks üürnike avaldused ja erastatavate eluruumide hindamise komisjoni otsuse alusel koostatud korteriomandite hindamise aktid ning juhindudes eluruumide erastamise seaduse § 22 lg 12, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ning haldusmenetluse seadusest, Haapsalu Linnavolikogu otsustab:

1.	Müüa üürnikele üürilepingutega koormatud kinnistu asukohaga Karja tn 10, Haapsalu, Läänemaa, katastriüksuse nr 18301:003:0850, katastriüksuse pindalaga 636 m2, maa sihtotstarbega väikeelamumaa 70%, peatänavaäärne ärimaa 30% ja maa maksustamishinnaga 45 600 Eesti krooni, kogumaksumusega 64 327 Eesti krooni järgmiste korteriomanditena:

1.1. 335/2454 mõttelist osa maatükist ja ehitistest ning reaalosana korter nr 2, üldpinnaga 33,5 m2 (kinnistusregistriosa nr 2259332), hinnaga 17 626 (seitseteist tuhat kuussada kakskümmend kuus) Eesti krooni Leida Alasi´le (Karja tn 10-2, 90503 Haapsalu).
1.2. 221/2454 mõttelist osa maatükist ja ehitistest ning reaalosana korter nr 4, üldpinnaga 22,1 m2 (kinnistusregistriosa nr 2259532), hinnaga 11 581 (üksteist tuhat viissada kaheksakümmend üks) Eesti krooni Õie Eller´ile (Karja tn 10-4, 90503 Haapsalu).

2. Korteriomandi ostuhind Eesti kroonides tuleb punktides 1.1 – 1.3 nimetatud Ostjatel tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjatel sõlmida 6 (kuue) kuu jooksul otsuse Ostjatele teatavakstegemisest, s.t 6 (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuse p 1.1 – 1.3 nimetatud Ostjate poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksavad korteriomandi Ostjad.

4.	Volitada Haapsalu linna nimel ostu-müügilepingutele alla kirjutama maaregistri spetsialist Marju Viira.

5.	Linnavolikogu kantseleil korraldada otsusest väljakirjutuste tegemine vastavalt Ostjate arvule selliselt, et igale Ostjale saab teatavaks teha ainult teda puudutava otsuse osa. Ostjaid teavitada Ostjale väljakirjutuse koopia väljastamisega posti teel tähtkirjaga.

6.	Otsus jõustub teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees